Author: PC_Intel
Company: Općina Legrad

Na temelju članka članka 31. Statuta Općine Legrad („Službeni glasnik Koprivničko-križevačke županije“ broj 5/13) i članka 2. Odluke o komunalnim djelatnostima koje se mogu obavljati na temelju ugovora o povjeravanju komunalnih poslova na području Općine Legrad („Službeni glasnik Koprivničko-križevačke županije“ broj 17/09), Općinsko vijeće Općine Legrad na 27. sjednici održanoj 20. listopada 2015. donijelo je

O D L U K U 
o načinu obavljanja komunalnih poslova održavanja groblja 
na području Općine Legrad 

Članak 1.

	  Odlukom o načinu obavljanja komunalnih poslova održavanja groblja na području Općine Legrad (u daljnjem tekstu: Odluka) koji  se odnose na poslove održavanja (čišćenja) prostora mrtvačnice i poslove ukopa pokojnika na području Općine Legrad. 

Članak 2.

	Obavljanje komunalnih poslova iz članka 1. ove Odluke povjerit će se fizičkim osobama s područja Općine Legrad s kojima će Općina sklopiti ugovore o djelu, odnosno obavljanju povremenih poslova.
	Za svaku sahranu obvezno je sudjelovanje četiri (4) osobe koje obavljanju poslove ukopa pokojnika. 

Članak 3.

	Za obavljanje komunalnih poslova ukopa krajnji korisnici će plaćati cijenu za izvršene poslove u iznosu 1.400,00 kn, bez poreza na dodanu vrijednost, s obzirom da Općina nije u sustavu PDV-a.
	Cijena iz stavka 1. obuhvaća slijedeće troškove:
-	iskop jame, zatrpavanje jame i izrada grobnog humka u iznosu 670,84 kuna,
-	prijenos pokojnika od mrtvačnice do grobnog mjesta, te spuštanje pokojnika u jamu u iznosu 728,32 kune,
-	čišćenje mrtvačnice nakon sprovoda u iznosu 95,84 kuna.

	Cijena iz stavka 1. ovoga članka uplaćivat će se na račun Općine Legrad, najkasnije u roku 8 dana od dana izvršene usluge. 

Članak 4.

	Općina će izvršiteljima poslova izvršiti isplatu neto iznosa, te uplatiti obvezne poreze i doprinose.
	Razlika financijskih sredstava u iznosu 95,00 kuna, odnosno razliku cijene iz članka 3. stavka 1. ove Odluke, a koju plaćaju korisnici i obveze Općine prema izvršiteljima poslova, podmirit će se iz Proračuna Općine, iz godišnje grobne naknade.

Članak 5.

	Ova Odluka objavit će se na internetskoj stranici Općine Legrad, www.opcinalegrad.hr.

OPĆINSKO VIJEĆE OPĆINE LEGRAD

KLASA: 363-01/15-01/03
URBROJ: 2137/10-15-4
Legrad, 20. listopada 2015.

                                                                                                            PREDSJEDNICA:
                                                                                                           Snježana Kuzmić v.r.